
სს „საქართველოს ბანკი" აცხადებს ბაზრის კვლევას ISO 14001 და ISO 50001 მომსახურების შესყიდვაზე.

პრეტენდენტებმა სისტემაში უნდა ატვირთონ ბაზრის კვევის დოკუმენტაციით მოთხოვნილი ყველა დოკუმენტი.

ბაზრის კვლევის მიმდინარეობის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით — ელექტრონული ფოსტის ან ტელეფონის საშუალებით.

ბაზრის კვლევის დასრულების შემდეგ კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს. ბანკი უფლებამოსილია საკუთარი გადაწყვეტილებით ჩაატაროს მეორე ეტაპი ტენდერის ან აუქციონის ფორმატით.

ხელშეკრულებისა და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით.

ბაზრის კვლევაში მონაწილეობისათვის სავალდებულოა ორგანიზაციამ შეავსოს შემოთავაზებული ფასების ცხრილი — დანართი 1.

შემოთავაზებული პროდუქტი სრულად უნდა აკმაყოფილებდეს ბაზრის კვლევის დოკუმენტაციაში მოცემულ მინიმალურ პარამეტრებს.

ბანკი იტოვებს უფლებას ნებისმიერ დროს შეწყვიტოს ან გადაავადოს ბაზრის კვლევა, აგრეთვე განსაზღვროს, ჩაატაროს თუ არა შემდეგი ეტაპი და, საჭიროების შემთხვევაში, აირჩიოს მისი ფორმატი — ტენდერი ან აუქციონი.

ბაზრის კვლევაში მონაწილეობისათვის სავალდებულოა ორგანიზაციამ წარმოადგინოს საბანკო რეკვიზიტები — დანართი 2.

წინადადება წარმოდგენილი უნდა იყოს ლარში და მოიცავდეს საქართველოს კანონმდებლობით გათვალისწინებულ ყველა გადასახადსა და გადასახდელს.

წინამდებარე ბაზრის კვლევის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ბაზრის კველავ თავისი შეხედულებისამებრ.

ბაზრის კვლევა არ წარმოადგენს ბანკთან ხელშეკრულების გაფორმების ავტომატურ წინაპირობას, რადგან ბაზრის კვლევის შედეგების საფუძველზე ბანკი იღებს გადაწყვეტილებას მეორე ეტაპის — ტენდერის ან აუქციონის — ჩატარების შესახებ. მეორე ეტაპის გამარჯვებულთან ხელშეკრულების გაფორმება კი ექვემდებარება პრეტენდენტის საქმიანობის შესაბამისობის შემოწმებას საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცედურებთან მიმართებით.

პრეტენდენტის საქმიანობის შემოწმების ფარგლებში შეუსაბამობის გამოვლენის შემთხვევაში ბანკი უფლებამოსილია უარი განაცხადოს პრეტენდენტთან ხელშეკრულების გაფორმებაზე და აღნიშნულის შესახებ აცნობოს პრეტენდენტს უარის თქმის ზოგადი საფუძვლის მითითებით.


ენერგომენეჯმენტის სისტემის (ISO 50001) ან გარემოსდაცვითი მართვის სისტემის (ISO 14001) დანერგვა, სერტიფიცირება და ყოველწლიური ანგარიშგების მხარდაჭერა
„ენერგოეფექტურობის შესახებ" საქართველოს კანონის შესაბამისად, სს „საქართველოს ბანკი" წარმოადგენს პირველი კატეგორიის საწარმოს, რომელიც ვალდებულია შეასრულოს ენერგოეფექტურობის სფეროში კანონმდებლობით განსაზღვრული მოთხოვნები. კანონმდებლობა ვალდებულების შესრულების ორ ალტერნატიულ გზას ითვალისწინებს - ენერგოაუდიტის ჩატარებას ან ISO სტანდარტის დანერგვასა და სერტიფიცირებას. 
წინამდებარე ტენდერი მოიცავს სამ ერთმანეთთან დაკავშირებულ კომპონენტს, რომლებზეც პრეტენდენტმა ერთობლივი შეთავაზება უნდა წარმოადგინოს:
კომპონენტი 1 - ISO სტანდარტის დანერგვა და სერტიფიცირების პროცესის კოორდინაცია
ISO 50001 (ენერგომენეჯმენტი) ან ISO 14001 (გარემოსდაცვითი მართვა, რომლის ძირითადი მიმართულებაა ენერგეტიკა) სტანდარტის სრული დანერგვა და სასერტიფიკაციო აუდიტის (Stage 1-მზაობის შეფასება და დოკუმენტაციის რევიზია + Stage 2-ძირითადი (სასერტიფიკაციო) აუდიტი) ჩატარება, აკრედიტებული სასერტიფიკაციო ორგანოს მიერ სერტიფიკატის გაცემამდე. სასერტიფიკაციო აუდიტს ატარებს შემსრულებლისგან დამოუკიდებელი, საქართველოს კანონმდებლობის შესაბამისად აკრედიტებული სასერტიფიკაციო ორგანო; შემსრულებელი უზრუნველყოფს პროცესის კოორდინაციას.
კომპონენტი 2 - საზედამხედველო (Surveillance) აუდიტები
სერტიფიკაციის შემდგომ პირველი და მე-2 წლის ბოლოს საზედამხედველო აუდიტების ჩატარება, სერტიფიკატის ძალაში შენარჩუნების მიზნით, მე-3 წლის ბოლოს კი - რესერტიფიკაციის აუდიტი.
კომპონენტი 3 - ყოველწლიური ანგარიშგების მხარდაჭერა სამინისტროსთვის
კანონმდებლობის მოთხოვნის შესაბამისად, სერტიფიცირებიდან ერთი სრული სამწლიანი ციკლის (რესერტიფიკაციის ჩათვლით) განმავლობაში ყოველწლიური ანგარიშის მომზადება და სამინისტროსთვის წარდგენის სრული მხარდაჭერა 

ტექნიკური დავალება
ეტაპი 1 - Gap ანალიზი და მოსამზადებელი სამუშაოები
შემსრულებელი ვალდებულია:
· ჩაატაროს ბანკის არსებული ენერგომართვის პრაქტიკის, ინფრასტრუქტურისა და პროცედურების სრული ანალიზი ISO 50001 / ISO 14001 სტანდარტის მოთხოვნებთან შედარების საფუძველზე;
· განსაზღვროს არსებული ხარვეზები (Gaps) და მოამზადოს პრიორიტეტული სამოქმედო გეგმა;
· მოახდინოს ბანკის ყველა საოპერაციო ობიექტის (სათაო ოფისი, ფილიალები, მონაცემთა ცენტრი და ა.შ)  კლასიფიკაცია და შექმნას ენერგომოხმარების საბაზისო სცენარი (Baseline). საბაზისო სცენარი და ენერგომოხმარების მონაცემები შემუშავდეს ობიექტის დონის ერთიან მონაცემთა ბაზაზე, რომელიც თავსებადი იქნება ბანკის მდგრადობის ანგარიშგების მეთოდოლოგიასთან (GHG Protocol, Scope 1 და 2); მეთოდოლოგია შეთანხმდეს ბანკის ESG გუნდთან;
· ISO 50001:2018 / ISO 14001:2015 სტანდარტების 4.3 მუხლის შესაბამისად განსაზღვროს სისტემის საოპერაციო საზღვრები (Scope) შემდეგი პრინციპების გათვალისწინებით:
· სრული ჩართვა – ბანკის საკუთრებაში არსებული ობიექტები, ასევე იჯარით აღებული ობიექტები, სადაც საინჟინრო ინფრასტრუქტურას სრულად ბანკი აკონტროლებს;
· ნაწილობრივი ჩართვა – იჯარით აღებული ობიექტები, სადაც შენობის საერთო ინფრასტრუქტურა (მაგ. ცენტრალური გათბობა/გაგრილება) ბანკის კონტროლს მიღმაა. სისტემაში ერთვება ბანკის კონტროლქვეშ არსებული ელემენტები (განათება, IT აღჭურვილობა, ადგილობრივი კონდიცირება);
· გამოთვლითი მეთოდი – ობიექტები, სადაც პირდაპირი გაზომვა შეუძლებელია, მაგრამ არსებობს ტექნიკურად სანდო გაანგარიშების მეთოდოლოგია;
· სრული გამორიცხვა – მხოლოდ იმ შემთხვევაში, თუ ბანკის ენერგომოხმარების ცალკე გამოყოფა ტექნიკურად შეუძლებელია გაზომვითაც და გამოთვლითაც. გამორიცხვა თითოეული ობიექტისთვის დასაბუთდეს წერილობით;

ეტაპი 2 - სისტემის დანერგვა და დოკუმენტაცია
შემსრულებელი ვალდებულია:
· შეიმუშაოს ენერგეტიკული/გარემოსდაცვითი პოლიტიკა და ხელი შეუწყოს ბანკის მიერ მისი დამტკიცების პროცესს;
· განსაზღვროს ბანკის ენერგომოხმარების მნიშვნელოვანი სფეროები (Significant Energy Uses - SEU), ISO 14001-ის შემთხვევაში კი – მნიშვნელოვანი გარემოსდაცვითი ასპექტები, და ენერგოდაზოგვის შესაძლებლობები;
· განსაზღვროს ენერგოეფექტურობის მაჩვენებლები (EnPI), მიზნები და ამოცანები;
· დოკუმენტურად გაწეროს ყველა შესაბამისი პროცედურა, პასუხისმგებლობა და კონტროლის მექანიზმი. დოკუმენტაცია ბანკს გადაეცეს რედაქტირებად ფორმატში;
· შემოგვთავაზოს ენერგომოხმარების მუდმივი მონიტორინგის, გაზომვისა და ანალიზის სისტემის კონცეფცია და აღწეროს ანალოგიური სისტემების დანერგვის გამოცდილება. საზომი აპარატურის შეძენა და მონტაჟი ამ ტენდერის ფარგლებს მიღმაა;
· შეიმუშაოს ენერგოეფექტური ღონისძიებების (ECM – Energy Conservation Measures) სამოქმედო გეგმა სასიცოცხლო ციკლის ღირებულების ანალიზის (LCCA – Life Cycle Cost Analysis) გათვალისწინებით, თითოეული ღონისძიების საჭირო ინვესტიციის მითითებით;
· ჩაატაროს ბანკის შესაბამისი თანამშრომლებისთვის სტანდარტის მოთხოვნებისა და სისტემის ოპერირების სრული სასწავლო ტრენინგი;

ეტაპი 3 - შიდა აუდიტი და მზადყოფნის შემოწმება
შემსრულებელი ვალდებულია:
· ჩაატაროს სრული შიდა აუდიტი სასერტიფიკაციო აუდიტამდე;
· გამოავლინოს შეუსაბამობები (Non-Conformity) და ბანკს დაეხმაროს მათ გამოსწორებაში;
· მოამზადოს მენეჯმენტის მიმოხილვის (Management Review) მასალები და ფასილიტაცია გაუწიოს მის ჩატარებას ბანკის ხელმძღვანელობის მიერ სერტიფიცირების მზადყოფნის დასადასტურებლად;

ეტაპი 4 - სასერტიფიკაციო აუდიტი და სერტიფიკატის მიღება
შემსრულებელი ვალდებულია:
· ორგანიზება გაუწიოს ორეტაპიანი სასერტიფიკაციო აუდიტს;
· სერტიფიცირების პროცესში ბანკს გაუწიოს სრული ტექნიკური მხარდაჭერა;
· მხარი დაუჭიროს ბანკს Stage 1 და Stage 2 აუდიტებზე გამოვლენილი შეუსაბამობების გამოსწორებაში სერტიფიკატის გაცემამდე;

ეტაპი 5 - სერტიფიკატის სამინისტროში რეგისტრაცია
კანონმდებლობის მოთხოვნის შესაბამისად შემსრულებელი ვალდებულია:
· ბანკს გაუწიოს სრული მხარდაჭერა საქართველოს ეკონომიკისა და მდგრადი განვითარების სამინისტროსთვის სერტიფიკატის ასლის წარდგენის პროცესში კანონმდებლობით დადგენილ 10 სამუშაო დღიან ვადაში;
· სერტიფიკატს თან დაურთოს ენერგოეფექტურობის გასაუმჯობესებელი ღონისძიებების შესახებ რეკომენდაციების ანგარიში, EN 16247/ISO 50002 სტანდარტების მოთხოვნების შესაბამისად;
· მოამზადოს სამინისტროსთვის გასაგზავნი ყველა სავალდებულო ფორმა;

ეტაპი 6 - ყოველწლიური ანგარიშგება სამინისტროსთვის (განმეორებადი ვალდებულება)
კანონმდებლობის მიხედვით, სერტიფიკატის მოქმედების პერიოდში ბანკი ვალდებულია ყოველწლიურად წარუდგინოს სამინისტროს ანგარიში. ხელშეკრულების მოქმედების პერიოდში ამ ანგარიშის მომზადებაზე, ბანკის მიერ მიწოდებული მონაცემების საფუძველზე, სრულად პასუხისმგებელია შემსრულებელი.
ყოველი წლის ანგარიში უნდა მოიცავდეს:

	#
	ანგარიშის კომპონენტი
	შინაარსი

	1
	ენერგომოხმარების მონაცემები
	წლიური ენერგომოხმარება ყველა ენერგომატარებლის მიხედვით (ელექტროენერგია, ბუნებრივი გაზი, სხვა)

	2
	ენერგოეფექტური ღონისძიებების შესრულება
	წინა წელს რეკომენდებული ECM-ების შესრულების სტატუსი (შესრულდა / მიმდინარეობს / გადავადდა - დასაბუთებით)

	3
	მიღწეული ენერგოდანაზოგი
	კვანტიფიცირებული ენერგოდანაზოგი (კვტ·სთ და ლარებში) საბაზისო სცენართან (Baseline) შედარებით

	4
	ახალი რეკომენდაციები
	მომდევნო წლის ენერგოეფექტური ღონისძიებების სია, პრიორიტეტიზაციით

	5
	სისტემის ფუნქციონირება
	ISO სისტემის ძირითადი მაჩვენებლები (KPI/EnPI), მათ შორის ენერგოინტენსიურობა (EUI)

	6
	სერტიფიკატის სტატუსი
	მოქმედი სერტიფიკატის ასლი, Surveillance აუდიტის შედეგები



ანგარიშგების ვადა და ფორმატი:
· ყოველი კალენდარული წლის ბოლოს, სამინისტროს მიერ დადგენილ ვადაში;
· ფორმატი: სამინისტროს მიერ განსაზღვრული ოფიციალური ფორმა, ქართულ ენაზე;
· შემსრულებელი ვალდებულია ბანკს გადასცეს დასრულებული, ხელმოწერისთვის მზა ანგარიში, ოფიციალური ვადის გასვლამდე მინიმუმ 10 სამუშაო დღით ადრე;

ეტაპი 7 - საზედამხედველო და რესერტიფიკაციის აუდიტები
	წელი
	ღონისძიება
	ვალდებულება

	წელი 0
	სასერტიფიკაციო აუდიტი (Stage 1 + 2)
	სერტიფიკატის გაცემა

	წელი 1
	Surveillance აუდიტი + ანგარიში სამინისტროს
	სერტიფიკატის ძალაში შენარჩუნება

	წელი 2
	Surveillance აუდიტი + ანგარიში სამინისტროს
	სერტიფიკატის ძალაში შენარჩუნება

	წელი 3
	რესერტიფიკაციის აუდიტი + ანგარიში სამინისტროს
	სერტიფიკატის განახლება მომდევნო 3 წლის ციკლისთვის



პრეტენდენტის საკვალიფიკაციო მოთხოვნები
სავალდებულო მოთხოვნები
პრეტენდენტმა ტენდერში მონაწილეობისთვის სავალდებულოდ უნდა დაადასტუროს:
1. აკრედიტაცია: ISO/IEC 17021-1 სტანდარტის შესაბამისად, შესაბამის სფეროში (ISO 50001 ან ISO 14001) საქართველოს კანონმდებლობის შესაბამისად აკრედიტებული სასერტიფიკაციო ორგანოს ჩართვის გარანტია. სასერტიფიკაციო ორგანო არ უნდა იყოს პრეტენდენტთან დაკავშირებული პირი (საკუთრებით ან პერსონალით); პრეტენდენტმა წარმოადგინოს ამის დამადასტურებელი დეკლარაცია;
2. გამოცდილება: ბოლო 5 წლის განმავლობაში სულ მცირე 3 ორგანიზაციაში ISO 50001 ან ISO 14001 სტანდარტის წარმატებული დანერგვისა და სასერტიფიკაციო აუდიტის დასრულების დამადასტურებელი სერტიფიკატები ან სარეფერენციო წერილები;
3. პროექტის ხელმძღვანელისა და ძირითადი სპეციალისტების (Auditor in Charge) ISO 50001 ან ISO 14001 სფეროში მოქმედი პირადი სასერტიფიკაციო დოკუმენტები;

სასურველი (სარეიტინგო) მოთხოვნები
· ფინანსური ინდუსტრიის ან მსხვილი მრავალობიექტიანი ორგანიზაციის ISO-ს დანერგვის გამოცდილება;
· ქართულ ბაზარზე მოქმედი გუნდი/ ადგილობრივი წარმომადგენლობა
· ISO 50001 და ISO 14001 ორივე სტანდარტის კომბინირებული სერვისის შეთავაზება;


შეთავაზების სტრუქტურა
პრეტენდენტმა შეთავაზება უნდა წარმოადგინოს შემდეგი სტრუქტურით:
1. ტექნიკური შეთავაზება:
· მეთოდოლოგია და სამუშაო გეგმა ეტაპების მიხედვით;
· პროექტის გრაფიკი;
· ISO Scope-ის განსაზღვრის მიდგომა ბანკის ობიექტებისთვის;
· ყოველწლიური ანგარიშგების მხარდაჭერის მეთოდოლოგია;;
· გუნდის შემადგენლობა და CV-ები;
· სარეფერენციო პროექტების ჩამონათვალი;
2. ფინანსური შეთავაზება:
· ფასი ეტაპებისა და წლების მიხედვით (ეტაპი 7-ის ცხრილის ფორმატით), ვალუტისა და დღგ-ს მითითებით;
· ჯამური ღირებულება (დანერგვა და ერთი სამწლიანი სერტიფიცირების ციკლი);

[bookmark: _Toc228559890]დამატებითი ინფორმაცია
ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოსდაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იდენტურ სტანდარტებს და რომელთა პოლიტიკასა და ყოველდღიურ საქმიანობაში ასახულია სახიფათო ნარჩენების, ენერგიის, წყლისა და ნახშირორჟანგის ემისიების მინიმიზაციისაკენ მიმართული ქმედებები, რის დამადასტურებელი დოკუმენტაციის წარმოდგენაც მათ შეუძლიათ.

ბანკთან თანამშრომლობის შემთხვევაში მხარე აცხადებს, რომ:

· სრულად და ჯეროვნად დაიცავს გარემოს დაცვის ადგილობრივი და/ან საერთაშორისო კანონმდებლობის მოთხოვნებს, მათ შორის გარემოზე ზემოქმედების შეფასების ანგარიშით ან ეკოლოგიური ექსპერტიზის დასკვნით გათვალისწინებულ მოთხოვნებს და/ან სანებართვო თუ სალიცენზიო პირობებს;
· უზრუნველყოფს ნარჩენების შეგროვებას, ტრანსპორტირებასა და დამუშავებას მოქმედი კანონმდებლობის შესაბამისად;
· ნებისმიერი ისეთი გარემოების დადგომიდან — მათ შორის ნებისმიერი სახის ავარიის, ინციდენტის ან უბედური შემთხვევის, — რომელიც საფრთხეს უქმნის გარემოს დაცვას, ან გარემოსდაცვითი კანონმდებლობის მოთხოვნათა დარღვევიდან, ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და მის აღმოსაფხვრელად მიღებული ზომების შესახებ;

წინადადების წარდგენით კომპანია ეთანხმება სატენდერო დოკუმენტაციაში მითითებულ მოთხოვნებსა და პირობებს;








დანართი N1: კომერციული წინადადება

	პროდუქტი
	ფასი ლარში (დღგს ჩათვლით)

	ISO 14001 და ISO 50001
	






კომპანიის დასახელება

უფლებამოსილი პირის ხელმოწერა					_______________
საკონტაქტო ნომერი: 




დანართი 2: საბანკო რეკვიზიტები
ორგანიზაციის დასახელება:
საიდენტიფიკაციო კოდი:
იურიდიული მისამართი:
ფაქტიური მისამართი:
ხელმძღვანელის სახელი  და გვარი:

